钦定古今图书集成/明伦汇编/官常典/第498卷 > 萧拔剌
## 钦定古今图书集成/明伦汇编/官常典/第498卷 > 萧拔剌

按《辽史萧敌烈传》：“敌烈弟拔剌，字别勒隐，多智，善骑
射。开泰间，以兄为右夷离毕，始补郎君，累迁奚六部
秃里太尉。太平末，大延琳叛，拔剌将北南院兵往讨，
遇于蒲水。南院兵少，却至手山，复与贼遇，拔剌乃易
两院旗帜，鼓勇力战，破之。上闻，以手诏褒奖，赐内厩
马。重熙中，迁四捷军详稳，谢事归乡里。数岁，起为昭”
德军节度使，寻改国舅详稳，卒。